12/03/2018 | Administración LocalMunicipal
Santiago de Compostela
Sección Municipal de Contratación
Servizo de dirección pedagóxica, docencia e organización dos diferentes programas educativos e das actividades da Escola Municipal de Música de Santiago de Compostela

ANUNCIO DE LICITACIÓN DO CONCELLO DE SANTIAGO DE COMPOSTELA OBXECTO DO CONTRATO: servizo de dirección pedagóxica, docencia e organización dos diferentes programas educativos e das actividades da escola municipal de música de Santiago de Compostela. REFERENCIA DO EXPEDIENTE: CON/7/2018. TIPO DE LICITACIÓN: O importe máximo autorizado é de 851.697,66 euros exentas de IVE (artigo 20.9 da Lei 37/1992, do 28 de decembro), e que se abonará con cargo aos orzamentos do Concello de Santiago de Compostela, partida 080 32600 22799 e tendo en conta as seguintes anualidades: No caso de traballos de carácter plurianual, de conformidade co establecido no artigo 174 do Decreto Lexislativo 2/2004, do 5 de maio, polo que se aproba o Texto Refundido da Lei Reguladora de Facendas Locais e o artigo 79 e seguintes do Decreto 500/90, o gasto queda subordinado ó crédito que para cada exercicio se consigne no orzamento. De modo exclusivamente orientativo reflíctese o número de horas/anuais de servizo previstas (10.970’51 horas), facéndose constar que dita previsión non xerará dereito algún a favor dos adxudicatarios, xa que a extensión e/ou intensidade da prestación do servizo virá condicionada pola limitación orzamentaria, a demanda do servizo e as posibles modificacións normativas que actualmente regulan o servizo. O sistema de determinación do prezo utilizado consistiu na suma de prezos unitarios referidos á hora de servizo lectiva prestada, entendendo por tal aquelas destinadas exclusivamente á realización de actividades de carácter docente e nas que participe o alumnado matriculado nas distintas actividades organizadas no servizo da Escola Municipal de Música. Tal e como se desprende da memoria económica do presente servizo, na determinación do prezo/hora lectiva se inclúen os gastos de persoal docente e non docente (administrativo e de conserxería), os gastos correntes así como os demais gastos derivados da íntegra prestación do servizo da Escola Municipal de Música. O prezo máximo a ofertar, tendo en conta que o servizo está exento de IVE nos termos do previsto no artigo 20.9 da Lei 37/1992, do 28 de decembro, será o que se sinala a continuación: PREZO/HORA SERVIZO DE EMM: 38,82 euros. A hora contratada a facturar pola entidade adxudicataria é unha hora de 60 minutos de traballo efectivo (HORA LECTIVA), que se corresponderá co prezo/hora ofertado por aquela. A cantidade prevista como importe máximo autorizado constitúe o orzamento máximo de gasto anual para a realización dos servizos licitados conforme aos prezos unitarios ofertados. Ao estar o prezo fixado por unidades de execución e tratarse dun importe total indeterminado por depender do número de alumnos matriculados nas diferentes actividades da EMM, debe terse en conta que o gasto efectivo está condicionado polas necesidades reais da Administración que, polo tanto, non queda obrigada a demandar unha determinada contía de unidades, nin a gastar a totalidade do orzamento de gasto indicativo. Os licitadores realizarán a baixa sobre os prezos unitarios, sen modificar o importe máximo do contrato. A aplicación da baixa aos prezos unitarios repercutirá nun maior número de horas de prestación do servizo ou a prestación do servizo a un maior número de persoas usuarias. Os licitadores deberán presentar unha proposición económica con suxeición ao Anexo I do presente prego, detallando a súa oferta, en función do prezo unitario ofertado. PRAZO DE EXECUCIÓN: establécese un prazo de execución de 2 anos. ADXUDICACIÓN: procedemento aberto. PROPOSICIÓNS: os licitadores poderán presentar proposicións no Rexistro Xeral do Concello de Santiago de Compostela (r/ Presidente Salvador Allende n.º 4, CP 15705 Santiago), entre as 9.00 e as 14.00 horas, ata o día 10 de abril de 2018. CLASIFICACIÓN DO CONTRATISTA: non se esixe. DOCUMENTACIÓN/INFORMACIÓN: perfil municipal de contratante: www.santiagodecompostela. gal. CRITERIOS DE ADXUDICACIÓN: son os sinalados no artigo 9.3 do prego de cláusulas administrativas. A.–CRITERIOS DE ADXUDICACIÓN AVALIABLES DE FORMA AUTOMÁTICA E A SÚA PUNTUACIÓN: ata 85 puntos. A.1.–Proposición económica: ata 35 puntos. Outorgarase a máxima puntuación á oferta máis vantaxosa, valorándose as demais proporcionalmente con esta, segundo a seguinte fórmula: Puntuación = (oferta máis económica sen IVE/oferta económica presentada sen IVE) x 35. Considerarase que unha oferta económica presenta valores anormais ou desproporcionados cando a porcentaxe de baixa sexa superior ao 10% sobre o prezo/hora de licitación. En todo caso e toda vez que a porcentaxe de baixa aplicarase aos prezos máximo/hora de licitación (IVE excluído), o importe total de adxudicación coincidirá co orzamento de licitación, revertindo dita baixa nun maior número de horas de prestación do servizo. A.2.–Pola subrogación do persoal actualmente adscrito ó servizo recollido no anexo IV deste prego: 20 puntos. A.3.–Incremento da porcentaxe de horas lectivas do persoal docente: ata 10 puntos. Valorarase cun máximo de 10 puntos o incremento porcentual respecto ao mínimo de carga horaria lectiva establecido na cláusula 5 do PPT (70%). Para a valoración das propostas ofertadas empregarase a seguinte fórmula: Valorarase con 10 puntos a proposta que oferte un maior incremento porcentual e, as restantes, de xeito proporcional a través dunha regra proporcional directa. A.4.–Bolsa de matrículas gratuítas para nenos e nenas pertencentes a familias en risco de exclusión social. Ata 10 puntos. As propostas das entidades licitadoras neste apartado valoraranse do seguinte xeito: – 1 matrícula gratis: 1 punto – 2 matrículas gratis: 2 puntos – 3 matrículas gratis: 3 puntos – 4 matrículas gratis: 4 puntos – 5 matrículas gratis: 5 puntos – 6 matrículas gratis: 6 puntos – 7 matrículas gratis: 7 puntos – 8 matrículas gratis: 8 puntos – 9 matrículas gratis: 9 puntos – 10 matrículas gratis: 10 puntos A.5.–Cantidade económica por ano destinada á dotación de material complementario e equipamento musical, dotación bibliográfica e/ou videográfica inventariable que se incorporará ao inventario da EMM. Ata 5 puntos. Outorgarase un máximo de 5 puntos á oferta que supoña unha repercusión económica máis favorable para o Concello, valorándose as restantes de xeito directamente proporcional. A.6.–Cantidade económica por ano destinada á realización, polo departamento municipal competente en materia de educación, de auditorías de natureza pedagóxica en relación co servizo. Ata 5 puntos. Outorgarase un máximo de 5 puntos á oferta que destine unha maior cantidade económica para a realización de auditorías pedagóxicas, valorándose as restantes de xeito directamente proporcional. B.–CRITERIOS DE ADXUDICACIÓN DEPENDENTES DUN XUIZO DE VALOR E A SÚA PUNTUACIÓN: ata 35 puntos. Valorarase o proxecto educativo/pedagóxico ofertado polas entidades licitadoras nos seguintes termos: – Proxecto educativo: análise, adecuación e avaliación das ensinanzas musicais e de danza na EMM. Ata 5 puntos. – Proxecto curricular: aspectos académicos, pedagóxicos e metodolóxicos. Proposta de avaliación e seguimento do alumnado. Ata 5 puntos. – Proposta de regulamento de réxime interior da EMM no que se contemplen os dereitos e deberes do alumnado, así como a estrutura organizativa da Escola: funcións e organización departamental do profesorado, organización administrativa, organización da oferta docente, etc. Ata 5 puntos. – Especialidades que se ofrecen a maiores das contempladas como mínimas no presente prego. Ata 5 puntos. – Programación anual da Escola de Música: Número de alumnos por actividade, calendarización de ensinanzas, formación de grupos, horario das actividades, etc. Ata 5 puntos. – Plan de formación do profesorado segundo as esixencias mínimas contidas no presente Prego. Ata 5 puntos. – Programa de integración da EMM na cidade de Santiago de Compostela. Ata 5 puntos. Conforme ao artigo 150.4 do TRLCSP, para seren admitidos á valoración global, esixirase aos licitadores acadar, nos criterios non cuantificables mediante fórmulas, un umbral mínimo de puntuación de forma que non serán tidas en conta pola mesa de contratación as ofertas cuxa puntuación non acade os 18 puntos. Total da puntuación. 120 puntos. En caso de igualdade entre dous ou máis licitadores, dende o punto de vista dos criterios que serven de base para a adxudicación, será preferida a proposición presentada por aquela empresa que, no momento de acreditar a solvencia técnica, teña no seu cadro de persoal un maior número de persoas con discapacidade, sempre que dito número sexa, en todo caso, superior ao 2% do cadro de persoal. GARANTÍA DEFINITIVA: 5% do importe de adxudicación. APERTURA DE PLICAS: as datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (r/ Presidente Salvador Allende, n.º 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: o gasto derivado das publicacións desta licitación será por conta do adxudicatario. Santiago de Compostela, 05 de marzo de 2018. A CONCELLEIRA DELEGADA DE ECONOMÍA, FACENDA E ADMINISTRACIÓN Asdo.: María Rozas Pérez